Държавен вестник, бр. 68, 2014 г., стр. 13

БРОЙ  68	
Д Ъ Р Ж А В Е Н  В Е С Т Н И К 	
СТР.  13  
МИНИСТЕРСТВО
НА ЗЕМЕДЕЛИЕТО И ХРАНИТЕ
МИНИСТЕРСТВО
НА РЕГИОНАЛНОТО РАЗВИТИЕ
НАРЕДБА № 5
от 31 юли 2014 г.
за строителството в горските територии без 
промяна на предназначението им
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят:
1. условията и редът за строителството на 
обектите по чл. 54, ал. 1 от Закона за горите 
(ЗГ) без промяна на предназначението на 
горските територии;
2. условията и редът за изграждането на 
сградите и съоръженията по чл. 153, ал. 1 ЗГ;
3. класификацията на горските пътища и 
нормативите за проектирането, изграждането 
и въвеждането им в експлоатация.
Чл. 2. (1) Наредбата се прилага за всички 
горски територии по смисъла на ЗГ незави­
симо от тяхната собственост.
(2) Наредбата не се отнася за изграждане 
на обектите по реда на чл. 61, ал. 1 ЗГ. 
Чл. 3. (1) Строителството на обекти по 
чл. 54, ал. 1 ЗГ и изграждането на сградите и 
съоръженията по чл. 153, ал. 1 ЗГ в защитени 
територии и защитени зони се извършва в съ­
ответствие с режима на дейностите, установен 
по реда на Закона за защитените територии 
(ЗЗТ) и Закона за биологичното разнообразие 
(ЗБР), със заповедта за обявяване и с плана 
за управление на защитените територии и 
защитените зони, устройствените и техниче­
ските планове и проекти.
(2) За строителство в горски територии, 
попадащи в обхвата на зона „А“ и зона „Б“ 
по Закона за устройството на Черноморското 
крайбрежие, се спазват правилата и норма­
тивите за съответната зона.
(3) Когато една и съща горска територия 
попада под няколко ограничителни режима, 
се прилага по-строгият режим съгласно дейст­
ващата нормативна уредба.
Г л а в а  в т о р а
УСЛОВИЯ И РЕД ЗА СТРОИТЕЛСТВО НА 
ОБЕКТИ ПО ЧЛ. 54, АЛ. 1 ЗГ БЕЗ ПРОМЯНА 
НА ПРЕДНАЗНАЧЕНИЕТО НА ГОРСКИТЕ 
ТЕРИТОРИИ
Чл. 4. (1) Строителството на обектите по 
чл. 54, ал. 1 ЗГ се разрешава и извършва при 
условията и по реда на Закона за устройство 
на територията (ЗУТ) и ЗГ при спазване на 
действащите технически, здравни, екологични 
и противопожарни изисквания, нормативи и 
стандарти за съответните обекти и съоръ­
жения, както и съобразно възможностите за 
осигуряване на транспортен достъп, водоснаб­
дяване, отвеждане и заустване на отпадъчни 
води, електроснабдяване и др., когато това е 
необходимо за нормалното функциониране 
на обектите.
(2) За строителството на обектите по ал. 1 
се учредява право на строеж при условията 
и по реда на раздел IV от глава трета на ЗГ 
освен в случаите по чл. 58 и чл. 59, ал. 2 ЗГ. 
Чл. 5. (1) Строителството на обекти по 
чл. 54, ал. 1, т. 3, букви „б“ – „е“ се допуска, 
когато е предвидено в приетите за съответ­
ната територия горскостопански планове 
и програми или планове за управление на 
защитени територии.
(2) Строителството на обекти по ал. 1 
може да бъде възложено от собственика или 
от физически или юридически лица, които 
имат сключен договор за изпълнението на 
част от предвидените за съответната терито­
рия горскостопански планове и програми за 
изграждане на сгради и съоръжения, свързани с 
управлението, възпроизводството, ползването 
и опазването на горите и дивеча.
(3) В случаите на ал. 2 се учредява право 
на строеж по реда на чл. 56 ЗГ за срока на 
договора за изпълнение. След изтичане срока 
на учреденото право на строеж изграденият 
обект преминава в собственост на собственика 
на земята, ако друго не е уговорено в акта 
за учредяването.
Чл. 6. (1) Строителството на обектите по 
чл. 54, ал. 1 ЗГ се допуска въз основа на под­
робен устройствен план (ПУП) – план за за­
строяване или парцеларен план за елементите 
на техническата инфраструктура, изработен, 
одобрен и влязъл в сила при условията и по 
реда на ЗУТ. За горски и защитени терито­
рии могат да се разработват специализирани 
подробни устройствени планове по чл. 111 
ЗУТ, които решават отделни устройствени 
проблеми и обхващат структурни части от 
горската територия.
(2) Подробният устройствен план по ал. 1 се 
изработва съгласно изискванията на Наредба 
№ 8 от 2001 г. за обема и съдържанието на 
устройствените схеми и планове (ДВ, бр. 57 
от 2001 г.) въз основа на задание, съгласувано 
по реда на чл. 125 ЗУТ.
(3) Подробният устройствен план се одо­
брява след предварително съгласуване по 
чл. 55 ЗГ освен в случаите по чл. 55, ал. 6 и 
чл. 59, ал. 2 ЗГ.
(4) Подробният устройствен план за обек­
тите по чл. 54, ал. 1, т. 3, букви „б“ – „е“ се 
одобрява след представяне на писмено стано­
вище на директора на съответната регионална 
дирекция по горите, с което се удостоверява 
спазването на условията по чл. 54, ал. 3 ЗГ и 
изискванията на тази наредба.